༈ ན་མཿགུ་ར་ཝེ། རྒྱལ་ཀུན་གསུང་རབ་སྙིང་པོ་མཁའ་འགྲོ་ཡི། །ཞལ་ལུང་འཇིགས་བྲལ་ཆོས་སྐྱོང་བཞེད་པའི་གཞུང་། །གངས་ཅན་བསྟན་པའི་མངའ་བདག་ས་སྐྱ་པའི། །ཐུགས་དམ་སྙིང་པོ་གསུང་ངག་གླེགས་བམ་མཆོག །རིན་ཆེན་གསེར་ལས་བཞེངས་པའི་བྱེད་པོ་ནི། །སྡེ་དགེ་ཁྲི་ཆེན་སངས་རྒྱས་བསྟན་པ་སྟེ། །འདིས་མཚོན་རྣམ་དཀར་དགེ་ཚོགས་ཀུན་གྱི་མཐུས། །ཚེ་འདིར་བསམ་ཀུན་ཆོས་བཞིན་འགྲུབ་པ་དང་། །སྐྱེ་ཀུན་བསྟན་པ་སྤྱི་དང་ཆོས་ཚུལ་འདིའི། །འཛིན་སྐྱོང་སྤེལ་བའི་བྱེད་པོར་ལེགས་བྱུང་སྟེ། །མངོན་མཐོ་ངེས་ལེགས་མཆོག་གི་ལམ་བགྲོད་ནས། །སྟོབས་བཅུ་མངའ་བའི་གོ་འཕང་ཐོབ་གྱུར་ཅིག །འབྲེལ་ཡོད་བསྔོ་དགོས་ཡིད་ལ་གང་ཡོད་རྣམས། །མི་དབང་བྱམས་པའི་སྟོབས་སོགས་རྟོགས་བརྗོད་བཞིན། །གནས་སྐབས་མཐར་ཐུག་ཕན་བདེའི་སྒོ་ཕྱེ་ནས། །བདེ་བ་ཆེན་པོའི་ཕོ་བྲང་ཆེར་འཇུག་ཤོག །ཅེས་པ་ཨ་ཝདྷུ་ཏི་་་་་ཀུན་སྤངས་སངས་རྒྱས་ཕུན་ཚོགས་པ་བུདྡྷ་ལཀྵྨཱིས་སྨྲས་སོ། །མངྒ་ལཾ།། །།